Լեոնիդ Բայկով

**Լեոնիդ Պետրովիչ Բայկով** (, ), ռուս խորհրդային գեղանկարիչ, Սանկտ Պետերբուրգի նկարիչների միության անդամ (մինչև 1992 թվականը՝ ՌԽՖՍՀ նկարիչների միության Լենինգրադյան կազմակերպություն)։

## Կենսագրություն
Լեոնիդ Բայկովը ծնվել է 1919 թվականի հուլիսի 28-ին Տվերի նահանգի Վիշնի Վոլոչեկ քաղաքում (որոշ աղբյուրներում նշվում է ծննդյան այլ տարեթիվ՝ 1918)։  Բայկովի հայրը ՝ Պյոտր Իվանովիչը, աշխատել է որպես ատաղձագործ, մայրը՝ Ելիզավետա Ալեքսանդրովնա Բայկովան (օրիորդական ազանունը՝ Կորոլյովա) եղել է դերձակուհի և զբաղվել է տնային տնտեսությամբ։  1927 թվականին ընտանիքը տեղափոխվել է Լենինգրադ։  1933 թվականին Լեոնիդ Բայկովն սկսել է դասերը Վասիլեոստրովսկի շրջանի 215 միջնակարգ դպրոցին կից արվեստի ստուդիայում։ 1934 թվականին մասնակցել է երիտասարդ տաղանդների քաղաքային մրցույթին, որից հետո ընդունվել է Լենինգրադի գեղարվեստի միջնակարգ դպրոց՝ Համառուսաստանյան Գեղարվեստի ակադեմիայում, սովորել Վլադիմիր Գորբի և Ալեքսանդր Դեբլերի մոտ։ 

1939 թվականին Բայկովն ավարտել է Սանկտ Պետերբուրի գեղարվեստի դպրոցը և ընդունվել Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտի գեղանկարչության բաժին։  Նույն թվականին զորակոչվել է Կարմիր բանակ։ 1939-1940 թվականներին սովորել է Լենինգրադի մերձակայքում գտնվող Պուշկինի շրջանի կրտսեր ավիացիոն մասնագետների դպրոցում։ 1940 թվականի մայիսից մինչև 1942 թվականի մարտ ծառայել է որպես ավիամեխանիկ 145 կործանիչ-ավիացիոն գնդում, այնուհետև 7-րդ օդային բանակի 19-րդ գվարդիական կործանիչ-ավիացիոն գնդում (նախկին 145 ԻԱՊ)։  Կռվել է Կարելյան ճակատում։ Պարգևատրվել է «Մարտական ծառայության համար», «Խորհրդային Արկտիկայի պաշտպանության համար», «Գերմանիայի դեմ տարած հաղթանակի համար», «Հայրենական պատերազմի 2-րդ աստիճանի շքանշանով» մեդալներով։ 

1946 թվականին վերադարձել է սովորելու Լենինգրադի Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտում, որն ավարտել է 1952 թվականին պրոֆեսոր Միխայիլ Ավիլովի արվեստանոցում՝ գեղանկարչի որակավորմամբ։  Դիպլոմային աշխատանքը կոչվել է «Անասնաբույժը կոլտնտեսությունում» ()։

Ինստիտուտն ավարտելուց հետո 1953-1955 թվականներին աշխատել է ԽՍՀՄ Գեղարվեստի ակադեմիայի ստեղծագործական արվեստանոցում՝ Ա.Մ. Գերասիմովի ղեկավարությամբ։  Ցուցահանդեսներին մասնակցել է 1939 թվականից՝ ցուցադրելով իր աշխատանքները Լենինգրադի կերպարվեստի առաջատար վարպետների ստեղծագործությունների հետ միասին։  1953 թվականին դարձել է Լենինգրադի նկարիչների միության անդամ։ Ստեղծել է ժանրային նկարներ, բնանկարներ, դիմանկարներ։  Նրա նկարներից են՝ «Կարելյան բնապատկեր» (1952), «Կիժի», «Օնեգա լճի վրա», «Հոկտեմբերը Զաոնեժյեում» (բոլորը 1953), «Քարշակ բունկերի մոտ», «Պոդոպորոժյեում» (1954), «Հյուսիսում», «Լիճը ծաղկում է» () (երկուսն էլ 1956), «Նևայի վրա» (1957), «Ապրիլ», «Հյուսիսային քամի» (երկուսն էլ 1958), «Գարունը կոլտնտեսությունում» (1959), «Հոտի վերադարձը» () (1960), «Կեսօր» (1961), «Ինքնաթիռը եկավ» () (1963), «Կոլտնտեսական գարուն» () (1964), «Բներ» () (1973), «Տոն նավի վրա» (««Праздник на корабле»») (1975), «Լենինգրադի նոր շրջան» () (1977), «Կեսօրին։ Ա. Գ. Վենետիկովի հայրենիքում» () (1980) և այլն։

Լեոնիդ Բայկովը մահացել է 1994 թվականի հունիսի 17-ին Սանկտ Պետերբուրգում։ Նրա ստեղծագործությունները գտնվում են Ռուսաստանի, Ֆրանսիայի, Ճապոնիայի, Մեծ Բրիտանիայի և այլ երկրների թանգարաններում և մասնավոր հավաքածուներում։

## Ծանոթագրություններ

## Աղբյուրներ
* *Центральный Государственный Архив литературы и искусства. СПб*. Ф.78. Оп.8. Д.205.
* *Весенняя выставка произведений ленинградских художников 1954 года. Каталог*. — Л: Изогиз, 1954. — с.7-8.
* *Весенняя выставка произведений ленинградских художников 1955 года. Каталог*. — Л: ЛССХ, 1956. — с.7.
* *Осенняя выставка произведений ленинградских художников. 1956 года. Каталог.* — Л: Ленинградский художник, 1958. — с.6.
* *1917 — 1957. Выставка произведений ленинградских художников. Каталог*. — Л: Ленинградский художник, 1958. — с.8.
* *Осенняя выставка произведений ленинградских художников 1958 года. Каталог.* — Л: Художник РСФСР, 1959. — с.6.
* *Выставка произведений ленинградских художников 1960 года. Каталог*. — Л: Художник РСФСР, 1961. — с.9.
* *Выставка произведений ленинградских художников 1961 года. Каталог*. — Л: Художник РСФСР, 1964. — с.9.
* *Ленинград. Зональная выставка 1964 года. Каталог*. — Л: Художник РСФСР, 1965. — с.9.
* *Художники народов СССР. Биобиблиографический словарь. Т. 1.* М., Искусство, 1970. С. 260—261.
* *Весенняя выставка произведений ленинградских художников. Каталог.* — Л: Художник РСФСР, 1974. — с.6.
* *Наш современник. Зональная выставка произведений ленинградских художников 1975 года. Каталог*. — Л: Художник РСФСР, 1980. — с.11.
* *Выставка произведений ленинградских художников, посвящённая 60-летию Великого Октября.* — Л: Художник РСФСР, 1982. — с.11.
* *Справочник членов Союза художников СССР. Том 1*. — М: Советский художник, 1979. — с.84.
* *Зональная выставка произведений ленинградских художников 1980 года. Каталог.* — Л: Художник РСФСР, 1983. — с.9.
* *Справочник членов Ленинградской организации Союза художников РСФСР.* — Л: Художник РСФСР, 1987. — с.10.
* *Летописцы флота России. 50 лет Студии художников-маринистов Военно-морского флота*. СПб, ЦВММ. 2002. С. 8, 20, 50.
* *Иванов С. В. Неизвестный соцреализм. Ленинградская школа.* — Санкт-Петербург: НП-Принт, 2007. — с.393, 400. ISBN 5-901724-21-6, ISBN 978-5-901724-21-7.
* *Юбилейный Справочник выпускников Санкт-Петербургского академического института живописи, скульптуры и архитектуры имени И. Е. Репина Российской Академии художеств. 1915—2005.* — Санкт Петербург: «Первоцвет», 2007. — с.67.
* *Иванов, С. В.* Байков Леонид Петрович //Страницы памяти. Справочно-биографический сборник. 1941—1945. Художники Санкт-Петербургского (Ленинградского) Союза художников — ветераны Великой Отечественной войны. Кн.1. СПб: Петрополис, 2014. С.75-76.
* 
 
Կատեգորիա:20-րդ դարի ռուս նկարիչներ
Կատեգորիա:Խորհրդային նկարիչներ
Կատեգորիա:Ռուս բնանկարիչներ
Կատեգորիա:Սանկտ Պետերբուրգի նկարիչների միության անդամներ